Pagardenis

Pagardenis, žemupyje piligrimų dar vadinamas Kedronu – nedidelė upė Plungės rajone, dešinysis Varduvos intakas,  priklausantis Ventos baseinui. Upelis 5 km ilgio, įteka į Varduvą Žemaičių Kalvarijos miestelyje, 75,9 km atstumu nuo žiočių.Pagardenis (upė) (Gamtos katalogas) Pagardenio kodas LR upių klasifikatoriuje – 30011318.LR upių klasifikatorius. Ventos baseinas. Pagardenis.  

Pagardenis prasideda ties Žernių kaimu Žemaičių Kalvarijos seniūnijoje, į šiaurę nuo kelio . Kai kur nurodoma, kad išteka iš toliau esančio Lydekinio ežero.Lydekinis (ežeras) (Gamtos katalogas] Vidurupyje prateka suformuotą Rotinėnų tvenkinį, toliau kerta kelią , ištiesinta vaga dirbamais laukais pasiekia santaką su Varduva. Dešinieji intakai – Jautupis (prieš tvenkinį) ir Duobupis (žemiau tvenkinio).

 Biblinis Kedronas 

Piligrimų centre Žemaičių Kalvarijoje (anksčiau vadintoje Gardais) Pagardenis dar žinomas biblinio Jeruzalės upelio Kedrono vardu. Žemupyje iš rytų pusės prateka Šv. Jono kalną su Kryžiaus kelio III ir IV stočių koplyčiomis, netoli Varduvos santakos ties tilteliu Pagardinio gatvėje stovi V stoties „Prie Kedrono upelio“ koplyčia. Tikima, kad upelio vanduo turi gydomųjų galių. Piligrimai tradiciškai čia sustoja pasimelsti, o kai kurie brenda į vandenį ar plauna jame skaudamas vietas, prašydami sveikatos.Kryžiaus kelio Kalnai. Penkta vieta. Prie Kedrono upelio zemaiciukalvarija.lt

 Šaltiniai 

Kategorija:Plungės rajono upės